***PRORAČUNSKI KORISNIK: INSTITUT RUĐER BOŠKOVIĆ, Bijenička cesta 54, Zagreb***

***RAZDJEL: 080 MINISTARSTVO ZNANOSTI I OBRAZOVANJA***

***RKP: 03041***

***OIB 69715301002***

***ŠIFRA DJELATNOSTI: 7219***

***IBAN: HR6623600001101210403***

***BILJEŠKE UZ FINANCIJSKE IZVJEŠTAJE ZA RAZDOBLJE I-XII 2023. GODINE***

**IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PR-RAS)**

1. **PRIHODI I PRIMICI**

Ukupni prihodi i primici Instituta Ruđer Bošković (u daljnjem tekstu: Institut) za razdoblje od 01. siječnja 2023. do 31. prosinca 2023. godine ostvareni su u iznosu 55.431.599 € i u odnosu na 2022. godinu povećani su za 32,73% (2022. = 41.762.681 €).

Ukupne prihode i primitke čine:

1. prihodi poslovanja u iznosu 55.379.647 €
2. prihodi od nefinancijske imovine u iznosu 51.952 €
3. ***Prihodi poslovanja***

Prihodi poslovanja u odnosu na 2022. godinu povećani su za 32,60%.

**Tekuće pomoći od inozemnih vlada** **(šifra 6311)** u 2023. godini odnose se na Ugovor o dodjeli bespovratnih sredstava za provedbu pet (5) projekata financiranih od British Embassy Zagreb u iznosu 12.274 €.

**Tekuće pomoći od međunarodnih organizacija** **(šifra 6321)** u odnosu na 2022. godinu smanjene su za 52,10% zbog završetka projekta NATO SPS G5674 te povrata neutrošenih sredstava od Instituta i partnera na projektu u iznosu 74.579 €.

**Prihodi od tekućih pomoći od institucija i tijela EU** **(šifra 6323)** u odnosu na 2022. godinu povećani su za 77,20%. Povećanje prihoda u 2023. godini odnosi se na uplate po HORIZON projektima financiranim sredstvima EU u iznosu 3.661.188 €, uplate po projektima financiranim iz Europskog fonda za regionalni razvoj u iznosu 1.524.668 €, uplate za obnovu infrastrukture Instituta oštećene u potresu financiranu iz Fonda solidarnosti Europske unije u iznosu 219.401 € i Nacionalnog plana za oporavak i otpornost u iznosu 3.268 €.

Isto tako u 2023. godini izvršena je uplata Ministarstva znanosti i obrazovanja u iznosu od 125.563 € po Ugovoru o dodjeli bespovratnih sredstava za Otvorene znanstvene infrastrukturne platforme za inovativne primjene u gospodarstvu i društvu (O-ZIP).

Institut je 08. prosinca 2023. godine potpisao s Ministarstvom znanosti i obrazovanja Programski ugovor za višegodišnje financiranje osnovne, razvojne i izvedbene proračunske komponente za razdoblje od 01. siječnja 2024. do 31. prosinca 2027. godine te je u 2023. godini uplaćena I. rata programskog ugovora u ukupnom iznosu od 2.250.000 € financirana iz Nacionalnog plana oporavka i otpornosti. Prema uputi nadležnog Ministarstva, evidentirali smo uplatu I rate na računu 6323 u iznosu od 1.362.374 € i na računu 6324 u iznosu od 887.626 €.

**Kapitalne pomoći od institucija i tijela EU (šifra 6324)** u odnosu na 2022. godinu povećane su za 234,80%. Povećanje se odnosi na uplate po projektima financiranim iz Europskog fonda za regionalni razvoj u iznosu 1.024.117 €, uplate Ministarstva znanosti i obrazovanja u iznosu od 3.683.934 € po Ugovoru o dodjeli bespovratnih sredstava za Otvorene znanstvene infrastrukturne platforme za inovativne primjene u gospodarstvu i društvu (O-ZIP), uplate za obnovu infrastrukture Instituta oštećene u potresu financirane iz Fonda solidarnosti Europske unije u iznosu 1.394.909 € i Nacionalnog plana za oporavak i otpornost u iznosu 91.239 €.

Na računu 6324 po uputi nadležnog Ministarstva evidentirali smo iznos od 887.626 € za I. ratu Programskog ugovora.

**Tekuće pomoći proračunskim korisnicima iz proračuna koji im nije nadležan** **(šifra 6361)** u odnosu na 2022. godinu povećanesu za 53,20% zbog uplata Grada Ploče za projekt Ribarsko znanstvena mreža Grada Ploča i Grada Trilja za projekt CEKOM 3LJ.

**Tekuće pomoći temeljem prijenosa EU sredstava** **(šifra 6381)** u odnosu na 2022. godinu smanjene su za 71,30%. U 2022. godini evidentirana je uplata Grada Zadra za projekt NETWAP u iznosu 75.194 €.

**Kapitalne pomoći temeljem prijenosa EU sredstava (šifra 6382)** odnose se na donaciju servera i sustava akceleratorskih jedinica i softvera za projekt Napredne metode i tehnologije u znanosti o podatcima i kooperativnim sustavima (DATACROSS) od strane Fakulteta elektrotehnike i računarstva Sveučilišta u Zagrebu.

**Tekući prijenosi između proračunskih korisnika istog proračuna (šifra 6391)** u odnosu na 2022. godinu smanjeni su za 8,70%. Tijekom 2022. godine nije bilo ugovorenih projekata s Hrvatskom zakladom za znanost a istovremeno su u 2023. godini prihvaćena Završna izvješća za pojedine projekte.

**Kapitalni prijenosi između proračunskih korisnika istog proračuna (šifra 6392)** u 2022. godini odnose se na financijsku potporu za popravak, održavanje i nadogradnju opreme za znanstvena istraživanja u 2022. godini, upisane u bazu podataka „Šestar“.

**Tekući prijenosi između proračunskih korisnika istog proračuna temeljem prijenosa EU sredstava (šifra 6393)** u odnosu na 2022. godinu povećani su za 207,70%. U 2023. godini evidentirane su uplate od Hrvatske akademske i istraživačke mreže CARNET za projekt CroQCI u iznosu 2.262.586 € i uplate od Ministarstva gospodarstva i održivog razvoja za projekt AI4Health.Cro u iznosu 953.156 €.

**Kapitalni prijenosi između proračunskih korisnika istog proračuna temeljem prijenosa EU sredstava (šifra 6394)** u odnosu na 2022. godinu smanjeni su za 84,90% zbog završetka projekta Potencijal rizosfernog mikrobioma u prilagodbi poljoprivrede klimatskim promjenama (PERSPIRE) u 2023. godini.

**Prihodi od financijske imovine (šifra 641)** u odnosu na 2022. godinu smanjeni su za 54,70%.

Prihodi od pozitivnih tečajnih razlika smanjeni su u odnosu na 2022. godinu zbog uvođenja € od 01. siječnja 2023. godine kao službene novčane jedinice i zakonskog sredstva plaćanja u Republici Hrvatskoj.

Prihodi od dividendi u 2023. godini povećani su zbog uplate dividende za 2021. godinu za 0,012941% udjela Instituta u kapitalu Europhysics letters iz Švicarske.

**Prihodi od upravnih i administrativnih pristojbi, pristojbi po posebnim propisima i naknada** **(šifra 65 i 6526)** u odnosu na 2022. godinu povećani su za 111,50% zbog refundacija troškova od međunarodnih organizacija za pojedine projekte kao i uplate po Nagodbi između Instituta i bivšeg zaposlenika temeljem Presude Općinskog kaznenog suda u Zagrebu.

**Prihodi od prodaje proizvoda i robe te pruženih usluga (šifra 661)** u odnosu na 2022. godinu smanjeni su za 23,60% a odnose se na komercijalne projekte s gospodarstvom i drugim pravnim osobama.

**Tekuće donacija (šifra 6631)** u odnosu na 2022. godinu povećane su za 68,10%. Tekuće donacije odnose se na projekte financirane iz programa „Jačanje konkurentnosti gospodarstva kroz učinkovito korištenje EU sredstava“ iz aktivnosti OP Konkurentnost i kohezija 2014.-2020. u iznosu 1.092.701 €, uplate Hrvatske gospodarske komore za projekt InnovaMare u iznosu 195.900 €, potpore za projekte Zaklade Hrvatske akademije znanosti i umjetnosti i Zaklade Adris u iznosu 14.990 € te ostale potpore i donacije u iznosu 93.999 €.

**Kapitalne donacije** **(šifra 6632)** u odnosu na 2022. godinu povećanesu za 205,20%. U 2023. godini tvrtka Holcim donirala je spektrometar u iznosu 50.132 € a tvrtka INEL Medicinska tehnika donirala je različitu opremu u vrijednosti 20.000 €.

**Prihodi iz nadležnog proračuna za financiranje rashoda poslovanja (šifra 6711)** u odnosu na 2022. godinu povećani su za 16,50%.

U 2022. godini potpisan je Dodatak I. Temeljnom kolektivnom ugovoru u kojem je od 01. travnja 2023. godine povećana osnovica za izračun plaće za 2% (nova osnovica iznosi 902,08 € bruto).

U 2023. godini potpisan je Dodatak III. Temeljnom kolektivnom ugovoru u kojem je od 01. listopada 2023. godine povećana osnovica za izračun plaće za 5% (nova osnovica iznosi 947,18 € bruto).

U 2023. godini povećani su iznosi za regres i božićnicu koji su isplaćeni u iznosima po 300,00 €.

Vlada Republike Hrvatske donijela je Uredbu o izmjenama i dopuni Uredbe o nazivima radnih mjesta i koeficijentima složenosti poslova u javnim službama u kojoj su izmijenjeni i dopunjeni pojedini koeficijenti za određena radna mjesta u javnim službama.

Ova Uredba stupila je na snagu 03. ožujka 2023. godine.

Vlada Republike Hrvatske u 2023. godini potpisala je Odluku o isplati privremenog dodatka na plaću:

– u bruto iznosu od 163,62 eura mjesečno, ako su raspoređeni na radna mjesta s koeficijentom u rasponu 0,631 – 1,110

– u bruto iznosu od 130,89 eura mjesečno, ako su raspoređeni na radna mjesta s koeficijentom u rasponu 1,111 – 1,529

– u bruto iznosu od 98,17 eura mjesečno, ako su raspoređeni na radna mjesta s koeficijentom u rasponu 1,530 – 1,867.

Ova Odluka stupila je na snagu 01. srpnja 2023. godine.

U 2023. godini Ministarstvo znanosti i obrazovanja doznačilo je 2.698.648 € za financiranje troškova znanstvene djelatnosti (u 2022. godinu doznačilo je 2.677.232 €).

U 2023. godini Ministarstvo znanosti i obrazovanja doznačilo je 495.896 € za isplate pravomoćnih sudskih presuda radi isplate razlike plaće po povoljnijoj osnovici za razdoblje od prosinca 2015. do siječnja 2017. godine (u 2022. godini doznačilo je 55.692 €).

**Ostali prihodi** **(šifra 683)** u2022. godini odnose se na refundacije troškova službenih putovanja zaposlenika iz nadležnog Ministarstva te povrata troška upravnog spora.

1. ***Prihodi od nefinancijske imovine***

**Prihodi od prodaje nefinancijske imovine** **(šifra 7)** u odnosu na 2022. godinu povećani su za 833,60%.

U 2023. godini kompanija Birad Research and Development Company Ltd. iz Izraela uplatila je 50.000 € za izradu komponenti ionske mikroprobe za Bar llan Institute of Nanotechnology Izrael.

**B. RASHODI I IZDACI**

Ukupni rashodi i izdaci za razdoblje od 01. siječnja 2023. do 31. prosinca 2023. godine ostvareni su u iznosu 53.436.498 € i u odnosu na 2022. godinu povećani su za 15,72% (2022. = 46.177.828 €).

Ukupne rashode i izdatke čine:

1. rashodi poslovanja u iznosu 40.779.600 €
2. rashodi za nabavu nefinancijske imovine u iznosu 12.656.898 €
3. ***Rashodi poslovanja***

**Plaće (bruto)** **(šifra 311)** u odnosu na 2022. godinu povećani su za 9,50%. U 2023. godini došlo je do povećanja osnovice za obračun plaće od 01.04.2023. godine za 2% i od 01. listopada 2023. godine za 5%.

U 2023. godini odlukom Vlade Republike Hrvatske od 01. srpnja 2023. godine isplaćuje se privremeni dodatak na plaću (pojašnjenje pod šifrom 6711).

**Ostali rashodi za zaposlene** **(šifra 312)** u odnosu na 2022. godinu povećani su za 19,50% zbog isplata materijalnih prava zaposlenika (jubilarne nagrade, otpremnine, ostale nagrade i potpore). U 2023. godini povećane su godišnje nagrade za božićne blagdane sa 232 € na 300 € i regresa sa 199 € na 300 €.

**Materijalni rashodi (šifra 32)** u odnosu na 2022. godinu povećani su za 3,10%.

**Naknade troškova zaposlenima** **(šifra 321)** u odnosu na 2022. godinu smanjene su za 6,70%. Troškovi službenih putovanja smanjeni su za 10,20% u odnosu na 2022. godinu koja je imala veliko povećanje u odnosu na 2021. godinu zbog nemogućnosti službenih putovanja radi pandemije bolesti COVID-19. Rashodi za stručno usavršavanje zaposlenika iz istoga razloga smanjeni su u odnosu na 2022. godinu za 27,80%.

Ostale naknade troškova zaposlenika povećane su u odnosu na 2022. godinu za 25,00% zbog povećanih naknada za korištenje privatnog automobila u službene svrhe.

**Rashodi za materijal i energiju** **(šifra 322)** u odnosu na 2022. godinu smanjeni su za 21,70%.

**Uredski materijal i ostali materijalni rashodi (šifra 3221)** u odnosu na 2022. godinu povećani su za 3,00% zbog povećanih rashoda za materijal i sredstva za čišćenje i održavanje te materijala za redovno poslovanje (toneri, papiri…).

**Materijal i sirovine** **(šifra 3222)** u odnosu na 2022. godinu smanjeni su za 18,10% zbog smanjenja rashoda za kemikalije, biokemijske reagense i kitove, ostali repro materijal, laboratorijski pribor i posuđe te stolarski materijal.

**Rashodi za energiju** **(šifra 3223)** u odnosu na 2022. godinu smanjeni su za 45,80%.

Uredbom Vlade Republike Hrvatske o izmjenama i dopunama Uredbe o otklanjanju poremećaja na domaćem tržištu energije računi za električnu energiju Instituta za 2023. godinu umanjeni su za 573.131 €.

Istom Uredbom propisane su posebne mjere za trgovinu plinom kao i način i uvjeti formiranja cijena plina, te je Institut od 01. travnja 2023. godine zbog limitirane cijene plina izvršio promjenu sustava grijanja sa lož ulja na plin.

**Materijal i dijelovi za tekuće i investicijsko održavanje (šifra 3224)** u odnosu na 2022. godinu povećani su za 45,70% zbog povećanih rashoda za tekuće i investicijsko održavanje građevinskih objekata, opreme, računalne opreme, transportnih sredstava i kotlovnice kao i rashoda za soboslikarske i zidarske radove, bravarski, vodoinstalaterski i elektromaterijal.

**Rashodi za sitan inventar i auto gume (šifra 3225)** u odnosu na 2022. godinu smanjeni su za 2,30%.

**Rashodi za službenu, radnu i zaštitnu odjeću (šifra 3227)** odnosu na 2022. godinu smanjeni su za 4,40% zbog manjih rashoda za vatrogasnu zaštitnu odjeću, zaštitne rukavice i prsluke.

**Rashodi za usluge** **(šifra 323)** u odnosu na 2022. godinu povećani su za 8,10% zbog troškova prijevoza kontejnera i skladišnog prostora za projekt ENTRANCE a vezano za terensko istraživanje sa partnerima na projektu te preseljenje laboratorija vezano za strukturni projekt O-ZIP.

**Usluge promidžbe i informiranja (šifra 3233)** u odnosu na 2022. godinu smanjene su za 21,20% zbog smanjenja rashoda za promidžbene materijale vezano uz završetak projekata te rashoda za objavu radova.

**Komunalne usluge (šifra 3234)** u odnosu na 2022. godinu smanjene su za 5,00%. Smanjeni su rashodi za opskrbu vodom, iznošenje i odvoz smeća i usluge zbrinjavanja opasnog otpada.

**Zakupnine i najamnine (šifra 3235)** u odnosu na 2022. godinu povećane su za 41,50% zbog povećanih rashoda za zakupnine i najamnine za opremu (montaža kamere vezano za građevinske radove – strukturni projekt O-ZIP, najam šatora i opreme za Otvorene dane Instituta 2023., najam uredskih i skladišnih kontejnera za projekt ENTRANCE), licence, zakupnine i najamnine za prijevozna sredstva te zakupnine i najamnine prostora i opreme za konferencije organizirane od strane znanstvenika Instituta.

**Zdravstvene i veterinarske usluge** **(šifra 3236)** u odnosu na 2022. godinu smanjene su za 11,30% zbog smanjenja rashoda za laboratorijske usluge vezano uz provedbu projektnih aktivnosti.

**Intelektualne i osobne usluge** **(šifra 3237)** u odnosu na 2022. godinu smanjene su za 7,40% zbog rashoda vezanih uz izradu izvedbenog projekta za preseljenje Animalne jedinice unutar Instituta zbog provedbe strukturnog projekta O-ZIP u 2022. godini.

**Računalne usluge (šifra 3238)** u odnosu na 2022. godinu povećane su za 51,60% zbog nabave nove aplikacije urudžbenog zapisnika te pričuvnog clouda za ekspertni sustav i usluge održavanja programskog paketa za projekt QuaQua.

**Ostale usluge (šifra 3239)** u odnosu na 2022. godinu povećane su za 22,90% zbog angažiranja broda Hrvatske ratne mornarice za postavljanje oceanografskih plutača i pripadajuće opreme za Referentni centar za more u Rovinju.

**Naknade troškova osobama izvan radnog odnosa (šifra 324)** u odnosu na 2022. godinu povećane su za 2,10% zbog povećane mobilnosti inozemnih i domaćih znanstvenika zbog provedbe projektnih aktivnosti.

**Ostali nespomenuti rashodi poslovanja** **(šifra 329)** u odnosu na 2022. godinu za povećani su za 129,50%.

**Naknade za rad predstavničkih i izvršnih tijela, povjerenstava i slično** **(šifra 3291)** u odnosu na 2022. godinu smanjene su za 25,30%. Predsjednik Upravnog vijeća Instituta

nema pravo na isplatu naknade za članstvo u Upravnom vijeću jer se na njega kao zastupnika Hrvatskog sabora primjenjuje Zakon o sprječavanju sukoba interesa koji u članku 18. propisuje da obveznik Zakona za članstvo u upravnim vijećima ustanova odnosno nadzornim odborima izvanproračunskih fondova nema pravo na naknadu, osim prava na naknadu putnih i drugih opravdanih troškova.

**Premije osiguranja (šifra 3292)** u odnosu na 2022. godinu povećane su za 46,50% zbog police kasko osiguranja oceanografskih plutača koje su u 2023. godini preknjižene sa konta unaprijed plaćeni rashodi budućih razdoblja (knjiženje provedeno u 2022. godini) na rashode premija osiguranja tekuće godine.

**Rashodi reprezentacije** **(šifra 3293)** u odnosu na 2022. godinu povećani su za 70,20% zbog organizacija i održavanja konferencija i radionica te završetaka pojedinih projekata u 2023. godini.

**Rashodi članarina i normi** **(šifra 3294)** u odnosu na 2022. godinu povećani su za 150,70% zbog plaćanja međunarodne članarine CERN-u kako bi se omogućio rad znanstvenicima Instituta na CERN-ovom NA61/SHINE projektu te uplate članarine Digitalnom inovacijskom HUB-u InnovaMare.

**Rashodi pristojbi i naknada (šifra 3295)** u odnosu na 2022. godinu povećani su za 0,70%

a odnose se na rashode sudskih pristojbi po sudskim presudama.

**Troškovi sudskih postupaka** **(šifra 3296)** u 2023. godini odnose se na plaćene parnične troškove po pravomoćnim sudskim presudama isplaćene Nezavisnom Sindikatu znanosti i visokog obrazovanja te odvjetničkim društvima koji su zastupali zaposlenike Instituta vezano za isplatu razlike u plaći temeljem odredaba Izmjena i dopuna Dodataka Sporazumu o osnovici za plaće u javnim službama za razdoblje od prosinca 2015. godine do siječnja 2017. godine.

**Ostali nespomenuti rashodi poslovanja (šifra 3299)** u odnosu na 2022. godinu povećani su za 139,70% zbog povrata novčanih sredstava po projektima Hrvatske zaklade za znanost i NATO-a te prijenosa sredstava partnerima u inozemstvo po projektnim aktivnostima.

**Financijski rashodi (šifra 34)** u odnosu na 2022. godinu povećani su za 74,30%.

**Bankarske usluge i usluge platnog prometa** **(šifra 3431)** u odnosu na 2022. godinu smanjene su za 51,00% zbog uvođenja € od 01. siječnja 2023. godine kao službene novčane jedinice i zakonskog sredstva plaćanja u Republici Hrvatskoj.

**Negativne tečajne razlike i razlike zbog primjene valutne klauzule (šifra 3432)** u odnosu na 2022. godinu smanjenje su za 51,00% zbog uvođenja € od 01. siječnja 2023. godine kao službene novčane jedinice i zakonskog sredstva plaćanja u Republici Hrvatskoj.

**Zatezne kamate (šifra 3433)** u odnosu na 2022. godinu povećane su za 892,10% zbog uplata zateznih kamata za doprinose po pravomoćnim sudskim presudama za isplatu razlike u plaći temeljem odredaba Izmjena i dopuna Dodataka Sporazumu o osnovici za plaće u javnim službama za razdoblje od prosinca 2015. godine do siječnja 2017. godine.

**Pomoći dane u inozemstvo i unutar općeg proračuna** **(šifra 36)** u odnosu na 2022. godinu povećane su za 56,30%.

**Tekuće pomoći temeljem prijenosa EU sredstava (šifra 3681)** u 2023. godini odnose se na tekuće pomoći proračunskim korisnicima državnog proračuna temeljem prijenosa EU sredstava (Ministarstvu zdravstva, HZZO, DZ Zagreb – Centar i HZJZ) po projektu AI4Health.Cro.

**Prijenosi između proračunskih korisnika istog proračuna** **(šifra 369)** u odnosu na 2022. godinu povećani su za 32,20% na osnovu Zahtjeva za nadoknadom sredstava partnerskim ustanovama (proračunskim korisnicima istog proračuna) za pojedine projekte.

**Naknade građanima i kućanstvima u novcu (šifra 3721)** u odnosu na 2022. godinu smanjene su za 25,00%. Naknade se odnose na troškove plaćenih stipendija i školarina te izbora u zvanja zaposlenika Instituta.

**Tekuće donacije iz EU sredstava** **(šifra 3813)** u 2023. godini odnose se na tekuće pomoći udrugama i tvrtkama u Republici Hrvatskoj po projektu AI4Health.Cro.

1. ***Rashodi za nabavu nefinancijske imovine***

**Rashodi za nabavu nefinancijske imovine** **(šifra 4)** u odnosu na 2022. godinupovećani su za 39,00%. Povećanje rashoda odnosi se na izgradnju građevinskih objekata u Martinskoj i Zagrebu kao i na druge radove vezano za odvijanje strukturnog projekta O-ZIP. U 2023. godini nabavljen je server za QuaQua projekt, fotokopirni uređaji, pokretni i fiksni regali za novu arhivu, ionski kromatograf, sustav za sintezu materijala, LC spektrometar masa Q-TOF sa generatorom dušika, automatski sustav za izolaciju nuklearnih kiselina, DNA sekvenator, skenirajući sustav za određivanje veličine aerosola, automatizirana stanica za rukovanje tekućinama te ostali precizni i optički instrumenti.

**BILANCA NA DAN 31. PROSINCA 2023. GODINE (Obrazac: BIL)**

**IMOVINA (šifra B001)**

Ukupna imovina Instituta Ruđer Bošković (u daljnjem tekstu: Institut) na dan 31.12.2023. godine iznosi 44.719.519 € i u odnosu na 2022. godinu povećana je za 18,10%.

Imovinu čine:

1. Nefinancijska imovina **(šifra B002)** u iznosu 26.817.700 €
2. Financijska imovina **(šifra 1)** u iznosu 17.901.819 €
3. ***Nefinancijska imovina sastoji se od:***

**Neproizvedena dugotrajna imovina (šifra 01)** u iznosu 3.237.194 € odnosi se na knjigovodstvenu vrijednost zemljišta u Zagrebui nematerijalnu imovinu (patente i licence).

**Proizvedena dugotrajna imovina (šifra 02)** u iznosu 15.129.825 € odnosi se na poslovne i ostale građevinske objekte, postrojenja i opremu, uredsku opremu i namještaj, komunikacijsku opremu, opremu za održavanje i zaštitu, laboratorijsku opremu, instrumente, uređaje, strojeve, opremu za ostale namjene, prijevozna sredstva u cestovnom i pomorskom prometu i knjige u knjižnici.

U 2023. godini došlo je do smanjenja vrijednosti proizvedene dugotrajne imovine u odnosu na 2022. godinu za 13,90% zbog godišnje stope ispravka vrijednosti znanstvene opreme od 50%.

**Plemeniti metali i ostale pohranjene vrijednosti** **(šifra 03)** u iznosu 16.780 € odnose se na pohranjene knjige.

**Dugotrajna nefinancijska imovina u pripremi** **(šifra 05)** u iznosu 8.433.900 € odnosi se na građevinske objekte te postrojenja i opremu u pripremi koji se odnose na provedbu strukturnog projekta O-ZIP.

1. ***Financijska imovina sastoji se od:***

**Novac u banci i blagajni (šifra 11)** u odnosu na 2022. godinu povećan je za 5,40% a odnosi se na € i devizna novčana sredstva na žiro računu Instituta na dan 31.12.2023. godine. Devizna novčana sredstva preračunata su u € po srednjem tečaju Hrvatske narodne banke na dan 31.12.2023. godine.

**Depoziti, jamčevni polozi i potraživanja od zaposlenih te za više plaćene poreze i ostalo** **(šifra 12)** u odnosu na 2022. povećani su za 101,20%.

Jamčevni polozi u odnosu na 2022. godinu smanjeni su za 15,20% a odnose se na novčane uplate kao jamstva za ozbiljnost ponuda i jamstva za uredno izvršenje ugovora.

Potraživanja od zaposlenih u odnosu na 2022. godinu povećana su za 52,00% a odnose se na isplaćene predujmove zaposlenicima za službena putovanja u 2023.godini.

**Ostala potraživanja (šifra 129)** u odnosu na 2022. godinu povećana su za 112,60% a odnose se na uplaćeni predujam inozemnom partneru u iznosu 716.700 € za nabavku akceleratora.

**Dionice i udjeli u glavnici (šifra 15)** odnose se na udjele u glavnici trgovačkih društava u većinskom ili djelomičnom vlasništvu Instituta.

**Potraživanja za prihode poslovanja (šifra 16)** uodnosu na 2022. godinu smanjena su za 9,60%.

**Potraživanja za prihode od prodaje proizvoda i robe te pruženih usluga (šifra 166) i Ispravak vrijednosti potraživanja (šifra 169)** u odnosu na 2022. godinu smanjena su za 9,40%.

U 2023. godini izvršen je ispravak vrijednosti potraživanja:

- po stopi od 50% (ako se s naplatom potraživanja kasni između jedne i tri godine) u iznosu od 4.062,42 €

- po stopi od 75% (ako je nad dužnikom pokrenut stečajni ili likvidacijski postupak) u iznosu od 498,00 €

- po stopi od 100% (ako se s naplatom potraživanja kasni iznad tri godine) u iznosu od 4.782,73 €.

U 2023. godini provedena je naplata potraživanja od kupaca koji su s naplatom kasnili između jedne i tri godine. Otvorene stavke potraživanja za prihode od prodaje proizvoda i usluga na dan 31.12.2023. godine pretežno se odnose na potraživanja od kupaca za 2023. godinu.

**Potraživanja od prodaje nefinancijske imovine (šifra 17)** u odnosu na 2022. godinu smanjena su za 48,40% a odnosese na potraživanja od kupaca za stanove koji su prodani ranijih godina na ime obročne otplate.

**Rashodi budućih razdoblja i nedospjela naplata prihoda (šifra 19)** u odnosu na 2022. godinu povećani su za 11,10% a odnose se na ukalkuliranu plaću i materijalna prava za mjesec prosinac 2023. godine u iznosu 2.531.711 € i unaprijed plaćene rashode budućih razdoblja u iznosu 47.702 €.

**OBVEZE I VLASTITI IZVORI (šifra B003)**

Ukupne obveze i vlastiti izvori na dan 31.12.2023. godine iznose 44.719.519 € i u odnosu na 2022. godinu povećani su za 18,10%.

1. Obveze **(šifra 2)** u iznosu 3.778.034 €
2. Vlastiti izvori **(šifra 9)** u iznosu 40.941.485 €
3. ***Obveze se sastoje od:***

**Obveze za rashode poslovanja** **(šifra 23)** u odnosu na 2022. godinu povećane su za 12,30%.

**Obveze za zaposlene (šifra 231)** u odnosu na 2022. godinu povećane su za 10,80% a odnose se na ukalkuliranu plaću i materijalna prava za mjesec prosinac 2023. godine u iznosu 2.531.711 €.

**Obveze za materijalne rashode (šifra 232)** u odnosu na 2022. godinu povećane su za 23,10% zbog okončane situacije za izvršene radove na sanaciji skladišta metala u iznosu od 64.469 € te prve situacije za izvršene radove vodovoda i odvodnje u iznosu od 36.703 € (obje situacije plaćene su u mjesecu siječnju 2024. godine).

**Obveze za financijske rashode** **(šifra 234)** u 2023. godini odnose se na obračun zatezne kamate za razdoblje 01.10.-31.12.2023. godine u iznosu 47 €.

**Obveze za naknade građanima i kućanstvima (šifra 237)** u odnosu na 2022. godinu povećanesu za 0,70% a odnose se na obveze za školarine zaposlenika.

**Ostale tekuće obveze (šifra 239)** u odnosu na 2022. godinu povećane su za 10,10% a povećanje se odnosi na uplaćene jamčevine kao jamstva za uredno ispunjenje potpisanih ugovora vezano za izvođenje radova i usluga za strukturni projekt O-ZIP.

**Obveze za nabavu nefinancijske imovine** **(šifra 24)** u odnosu na 2022. godinu smanjene su za 91,20%. Sa 31.12.2022. godini u obvezama za nabavu nefinancijske imovine evidentirani su računi za nabavku opreme za fotoniku i opreme za biogeokemijsku i analitičku jedinicu za strukturni projekt O-ZIP u ukupnom iznosu 645.530 € koji su plaćeni u mjesecu siječnju 2023. godine.

**Odgođeno plaćanje rashoda i prihodi budućih razdoblja (šifra 29)** u odnosu na 2022. godinu povećano je za 2,90% a odnosi se na ukalkulirane a neisplaćene pravomoćne sudske presude po osnovi naknada za rad u posebnim uvjetima te obračunate rashode koji nisu fakturirani u 2023. godini.

1. ***Vlastiti izvori sastoje se od:***

**Vlastiti izvori (šifra 9)** u odnosu na 2022. godinu povećani su za 21,50% zbog nabavke dugotrajne nefinancijske imovine za strukturni projekt O-ZIP te ostale projekte sukladno pojedinačnim projektnim planovima.

**Višak/manjak prihoda (šifra 922)** odnosu na 2022. godinu povećan je za 18,60% zbog viška prihoda poslovanja za 2023. godinu u iznosu 1.995.100 €.

U 2023. godini ostvaren je višak prihoda poslovanja (prihodi poslovanja razred 6 – rashodi poslovanja razred 3) u iznosu 14.600.047 € i manjak prihoda od nefinancijske imovine (prihodi od prodaje nefinancijske imovine razred 7 – rashodi za nabavu nefinancijske imovine razred 4) u iznosu 12.604.947 €.

**Višak prihoda (šifra 9221)** u odnosu na 2022. godinu povećan je za 33,30% nakon knjiženja viška prihoda poslovanja za 2023. godinu u iznosu 14.600.047 € te korekcije rezultata poslovanja (knjiženja obvezne korekcije za kapitalni prijenos sredstava u iznosu 5.331.685 € i obvezne korekcije za financiranje kapitalnih rashoda prihodima od prodaje nefinancijske imovine u iznosu 1.951 €).

**Manjak prihoda (šifra 9222)** u odnosu na 2022. godinu povećan je za 42,90% nakon knjiženja manjka prihoda od nefinancijske imovine u iznosu 12.604.947 € te korekcije rezultata poslovanja (knjiženja obvezne korekcije za kapitalni prijenos sredstava u iznosu 5.331.685 € i obvezne korekcije za financiranje kapitalnih rashoda prihodima od prodaje nefinancijske imovine u iznosu 1.951 €).

**Izvanbilančni zapisi (šifra 991 i 996)** u iznosu 12.786.495 € odnose se na instrumente osiguranja plaćanja (primljene i izdane zadužnice), potencijalne obveze po osnovi sudskih sporova u tijeku i tuđu imovinu dobivenu na korištenje.

U izvanbilančnoj evidenciji proknjiženi su slijedeći iznosi:

1. Instrumenti osiguranja plaćanja (primljeni) 9.583.077 €
2. Instrumenti osiguranja plaćanja (izdani) 572.782 €
3. Tuđa imovina dobivena na korištenje 2.295.972 €
4. Potencijalne obveze po osnovi sudskih sporova u tijeku 334.664 €

**IZVJEŠTAJ O RASHODIMA PREMA FUNKCIJSKOJ KLASIFIKACIJI (Obrazac: RAS-funkcijski)**

U izvještaju o rashodima prema funkcijskoj klasifikaciji **(šifra 015)** obuhvaćeni su rashodi poslovanja (skupina računa klase 3) u iznosu 40.779.600 € i rashodi za nabavu nefinancijske imovine (skupina računa klase 4) u iznosu 12.656.898 €.

**IZVJEŠTAJ O OBVEZAMA (Obrazac: Obveze)**

Početno stanje obveza na dan 01.01.2023. godine **(šifra V001)** iznosilo je 3.834.139 €.

U izvještajnom razdoblju povećanje obveza **(šifra V002)** iznosi 54.516.415 € a podmirene obveze iznose 54.894.232 € **(šifra V004).**

Stanje obveza na dan 31.12.2023. godine **(šifra V006)** iznosi 3.456.322 €.

Ukupno nedospjele obveze na dan 31.12.2023. godine sastoje se od obveza za rashode poslovanja **(šifra ND23)** u iznosu od 3.384.453 € i obveza za nabavu nefinancijske imovine **(šifra ND24)** u iznosu od 71.869 €.

**PROMJENE U VRIJEDNOSTI I OBUJMU IMOVINE I OBVEZA (Obrazac P-VRIO)**

U 2023. godini evidentirano je ukupno smanjenje vrijednosti imovine u iznosu 185.785 €.

U Zagrebu, 29.01.2024. godine

Voditelj Odjela za računovodstvo i financije Ravnatelj

Snježana Bebić, dipl.oec. dr.sc. David Matthew Smith